title: 2010/701/ЕС: Решение на Съвета от 21 октомври 2010 година относно позицията, която да бъде взета от Европейският съюз в рамките на Съвета за стабилизиране и асоцииране, създаден със Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна, по отношение на приемането на разпоредби относно координацията на системите за социална сигурност#Проект — Решение № …/… на Съвета за стабилизиране и асоцииране създаден със Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна от … по отношение на разпоредбите относно координацията на системите за социална сигурност, съдържащи се в Споразумението за стабилизиране и асоцииране

text:
               23.11.2010

               BG

               Официален вестник на Европейския съюз

               L 306/28

         РЕШЕНИЕ НА СЪВЕТА
   от 21 октомври 2010 година
   относно позицията, която да бъде взета от Европейският съюз в рамките на Съвета за стабилизиране и асоцииране, създаден със Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна, по отношение на приемането на разпоредби относно координацията на системите за социална сигурност
   (2010/701/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 79, параграф 2, буква б) във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Член 46 от Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна (1) („Споразумението“), предвижда, че Съветът за стабилизиране и асоцииране приема с решение подходящи разпоредби за постигане на целите, определени в същия член.

               (2)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане.

               (3)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и Договора за функционирането на Европейския съюз, без да се засяга член 4 от посочения протокол, тези държави-членки не участват в приемането на настоящото решение и не са обвързани от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейският съюз в рамките на Съвета за стабилизиране и асоцииране, създаден със Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна, по отношение на изпълнението на член 46 от споразумението, се основава на проекта на решение на Съвета за стабилизиране и асоцииране, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 21 октомври 2010 година.

            За Съвета

            Председател

         J. MILQUET

      (1)  ОВ L 84, 20.3.2004 г., стр. 13.

      Проект
      РЕШЕНИЕ № …/… НА СЪВЕТА ЗА СТАБИЛИЗИРАНЕ И АСОЦИИРАНЕ
      създаден със Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна
      от …
      по отношение на разпоредбите относно координацията на системите за социална сигурност, съдържащи се в Споразумението за стабилизиране и асоцииране
      СЪВЕТЪТ ЗА СТАБИЛИЗИРАНЕ И АСОЦИИРАНЕ,
      като взе предвид Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна (1), и по-специално член 46 от него,
      като има предвид, че:

                  (1)

                  В член 46 от Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна („Споразумението“) се предвижда координацията на системите за социална сигурност на бившата югославска република Македония и държавите-членки и се определят принципите за тази координация.

                  (2)

                  В член 46 от Споразумението се предвижда Съветът за асоцииране да приеме решение с оглед постигане на целите, посочени в същия член.

                  (3)

                  Що се отнася до прилагането на принципа на недискриминация, настоящото решение следва да не предоставя никакви допълнителни права, произтичащи от някои факти или събития, настъпващи на територията на другата договаряща страна, когато такива събития или факти не са взети предвид от законодателството на първата договаряща страна, освен предвиденото право на изнасяне на определени обезщетения.

                  (4)

                  При прилагането на настоящото решение правото на семейни обезщетения на работниците, които са граждани на бившата югославска република Македония, следва да се подчинява на условието членовете на техните семейства да пребивават законно със съответния работник в държавата-членка, в която работникът е нает на работа. Настоящото решение не следва да дава право на семейни обезщетения по отношение на членове на семействата, пребиваващи в друга държава, например бившата югославска република Македония.

                  (5)

                  Регламент (ЕО) № 859/2003 на Съвета (2) вече разширява обхвата на разпоредбите на Регламент (ЕИО) № 1408/71 и Регламент (ЕИО) № 574/72 за гражданите на трети държави, които все още не са обхванати от тези разпоредби единствено на основание тяхното гражданство. В Регламент (ЕО) № 859/2003 вече е застъпен принципът за сумиране на натрупаните от работници от бившата югославска република Македония в различните държави-членки осигурителни периоди по отношение на правото на придобиване на определени обезщетения, посочени в член 46 от споразумението.

                  (6)

                  Може да бъде необходимо да се установят специални разпоредби, които да съответстват на специфичните особености на законодателството на бившата югославска република Македония, за да се улесни прилагането на правилата за координация.

                  (7)

                  За гарантиране гладкото протичане на координацията на системите за социална сигурност на държавите-членки и бившата югославска република Македония е необходимо да се предвидят специални разпоредби относно сътрудничеството между държавите-членки и бившата югославска република Македония, както и между съответното лице и институцията на компетентната държава.

                  (8)

                  Следва да се приемат преходни разпоредби, за да се защитят лицата, обхванати от настоящото решение, и за да се гарантира, че те не губят права в резултат на влизането му в сила,

            ПРИЕ НАСТОЯЩОТО РЕШЕНИЕ:
      ЧАСТ I

         ОБЩИ РАЗПОРЕДБИ

      Член 1
      Определения
      1.   За целите на настоящото решение:

                  а)

                  „споразумение“ означава Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна;

                  б)

                  „регламент“ означава Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (3), прилагани в държавите-членки на Европейския съюз;

                  в)

                  „регламент за прилагане“ означава Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност (4);

                  г)

                  „държава-членка“ означава държава-членка на Европейския съюз;

                  д)

                  „работник“ означава:

                              i)

                              за целите на законодателството на държава-членка, лице, осъществяващо дейност като заето лице по смисъла на член 1, буква а) от регламента;

                              ii)

                              за целите на законодателството на бившата югославска република Македония, лице, осъществяващо дейност като заето лице по смисъла на това законодателство;

                  е)

                  „член на семейството“ означава:

                              i)

                              за целите на законодателството на държава-членка, член на семейството по смисъла на член 1, буква и) от регламента;

                              ii)

                              за целите на законодателството на бившата югославска република Македония, член на семейството по смисъла на това законодателство;

                  ж)

                  „законодателство“ означава:

                              i)

                              по отношение на държавите-членки, законодателство по смисъла на член 1, буква л) от регламента, приложимо към обезщетенията, обхванати от настоящото решение;

                              ii)

                              по отношение на бившата югославска република Македония, съответното законодателство, приложимо в бившата югославска република Македония към обезщетенията, обхванати от настоящото решение;

                  з)

                  „обезщетения“ означава:

                              —

                              пенсии за старост,

                              —

                              пенсии за преживели лица,

                              —

                              пенсии поради трудови злополуки и професионални болести,

                              —

                              пенсии за инвалидност поради трудови злополуки и професионални болести,

                              —

                              семейни обезщетения;

                  и)

                  „обезщетения, които могат да бъдат изнасяни“ означава:

                              i)

                              по отношение на държавите-членки:

                                          —

                                          пенсии за старост,

                                          —

                                          пенсии за преживели лица,

                                          —

                                          пенсии поради трудови злополуки и професионални болести,

                                          —

                                          пенсии за инвалидност поради трудови злополуки и професионални болести,

                                    по смисъла на регламента, с изключение на специалните парични обезщетения, независещи от вноски, посочени в приложение X към регламента;

                              ii)

                              по отношение на бившата югославска република Македония, съответните обезщетения, предоставяни по законодателството на бившата югославска република Македония, с изключение на специалните парични обезщетения, независещи от вноски, посочени в приложение I към настоящото решение.

            2.   Другите понятия, използвани в настоящото решение, са със значението, определено им:

                  а)

                  по отношение на държавите-членки, в регламента и регламента за прилагане;

                  б)

                  по отношение на бившата югославска република Македония, в съответното законодателство, приложимо в бившата югославска република Македония.

            Член 2
      Обхванати лица
      Настоящото решение се прилага:

                  а)

                  за работниците, които са граждани на бившата югославска република Македония и които са или са били законно наети на работа на територията на държава-членка, и за които се прилага или е било прилагано законодателството на една или няколко държави членки, както и за преживелите ги лица;

                  б)

                  за членовете на семейството на работниците, посочени в буква а), при условие че тези членове на семейството пребивават или са пребивавали законно при съответния работник в държавата-членка, в която е нает на работа работникът;

                  в)

                  за работниците, които са граждани на държава-членка и които са или са били законно наети на работа на територията на бившата югославска република Македония, и за които се прилага или е било прилагано законодателството на бившата югославска република Македония, и за преживелите ги лица; и

                  г)

                  за членовете на семейството на работниците, посочени в буква в), при условие че тези членове на семейството пребивават или са пребивавали законно при съответния работник, когато той е бил нает на работа в бившата югославска република Македония.

            Член 3
      Равно третиране
      1.   Работниците, които са граждани на бившата югославска република Македония и са законно наети на работа в държава-членка, както и всички членове на техните семейства, които пребивават законно при тях, подлежат на третиране, недискриминиращо ги на основата на националността им по отношение на обезщетенията по смисъла на член 1, параграф 1, буква з) спрямо гражданите на държавата-членка, в която са законно наети на работа.
      2.   Работниците, които са граждани на държава-членка и са законно наети на работа в бившата югославска република Македония, както и всички членове на техните семейства, които пребивават законно при тях, подлежат на третиране, недискриминиращо ги на основата на националността им по отношение на обезщетенията по смисъла на член 1, параграф 1, буква з) спрямо гражданите на бившата югославска република Македония.
      ЧАСТ II

         ОТНОШЕНИЯ МЕЖДУ ДЪРЖАВИТЕ-ЧЛЕНКИ И БИВШАТА ЮГОСЛАВСКА РЕПУБЛИКА МАКЕДОНИЯ

      Член 4
      Отмяна на клаузите за пребиваване
      1.   Обезщетенията, които могат да бъдат изнасяни по смисъла на член 1, параграф 1, буква и), на които имат право лицата, посочени в член 2, букви а) и в), не подлежат на каквото и да било намаляване, изменение, спиране, оттегляне или конфискация по причина на обстоятелството, че бенефициерът пребивава:

                  i)

                  за целите на обезщетение по законодателството на държава-членка, на територията на бившата югославска република Македония; или

                  ii)

                  за целите на обезщетение по законодателството на бившата югославска република Македония, на територията на държава-членка.

            2.   Членовете на семейството на даден работник, посочени в член 2, буква б), имат право на обезщетения, които могат да бъдат изнасяни по смисъла на член 1, параграф 1, буква и), по същия начин като членовете на семейството на работник, който е гражданин на съответната държава-членка, когато пребивават на територията на бившата югославска република Македония.
      3.   Членовете на семейството на даден работник, посочени в член 2, буква г), имат право на обезщетения, които могат да бъдат изнасяни по смисъла на член 1, параграф 1, буква и), по същия начин като членовете на семейството на работник, който е гражданин на бившата югославска република Македония, когато пребивават на територията на държава-членка.
      ЧАСТ III

         ДРУГИ РАЗПОРЕДБИ

      Член 5
      Сътрудничество
      1.   Държавите-членки и бившата югославска република Македония взаимно си предоставят всякаква информация за промени в техните законодателства, които могат да засегнат изпълнението на настоящото решение.
      2.   За целите на настоящото решение органите и институциите на държавите-членки и на бившата югославска република Македония си предоставят взаимно помощ и действат така, сякаш прилагат своето вътрешно законодателство. Административната помощ, предоставяна от посочените органи и институции, по правило е безплатна. Въпреки това компетентните органи на държавите-членки и на бившата югославска република Македония могат да се споразумеят за възстановяване на някои разходи.
      3.   Органите и институциите на държавите-членки и на бившата югославска република Македония могат, за целите на настоящото решение, да контактуват пряко помежду си, както и с участващите лица или техните представители.
      4.   Институциите и лицата, обхванати от настоящото решение, са длъжни взаимно да си предоставят информация и да си сътрудничат с оглед гарантиране на правилното изпълнение на настоящото решение.
      5.   Съответните лица трябва да информират институциите на компетентната държава-членка или на бившата югославска република Македония, когато последната е компетентната държава, и тези на държавата-членка по пребиваване или на бившата югославска република Македония, когато последната е държавата на пребиваване, колкото е възможно по-скоро за всяка промяна в тяхното лично или семейно положение, която засяга правото им на обезщетения по настоящото решение.
      6.   Неспазването на задължението за предоставяне на информация, посочено в параграф 5, може да доведе до прилагането на пропорционални мерки в съответствие с националното право. Независимо от това тези мерки са еквивалентни на мерките, които се прилагат в подобни ситуации съгласно вътрешното право, и не правят практически невъзможно или прекомерно трудно за заявителите да упражняват предоставените им съгласно настоящото решение права.
      7.   Държавите-членки и бившата югославска република Македония могат да предвидят национални разпоредби, създаващи условия за проверка на правото на обезщетения, при отчитане на факта, че бенефициерите остават или пребивават извън територията на държавата, където се намира институцията длъжник. Подобни разпоредби са пропорционални, прилагат се без дискриминация на основата на националност и са в съответствие с принципите на настоящото решение. Тези разпоредби се нотифицират на Съвета за стабилизиране и асоцииране.
      Член 6
      Административни проверки и медицински прегледи
      1.   Настоящият член се прилага за лицата, посочени в член 2 и получаващи посочените в член 1, параграф 1, буква и) обезщетения, които могат да бъдат изнасяни, както и за институциите, отговарящи за изпълнението на настоящото решение.
      2.   Когато лице, което получава обезщетения или претендира за такива, или член на неговото семейство има престой или пребивава на територията на държава-членка, а институцията длъжник се намира в бившата югославска република Македония, или на територията на бившата югославска република Македония, а институцията длъжник се намира в държава-членка, медицинският преглед се извършва по искане на тази институция от институцията по мястото на престой или пребиваване на бенефициера в съответствие с процедурите, установени в законодателството, прилагано от тази институция.
      Институцията длъжник информира при необходимост институцията по мястото на престой или пребиваване за всякакви специални изисквания, които да се изпълнят, и за това какво да включва медицинският преглед.
      Институцията по мястото на престой или пребиваване изпраща доклад до институцията длъжник, която е поискала медицинския преглед.
      Институцията длъжник си запазва правото да поиска бенефициерът да бъде прегледан от лекар по неин избор на територията, на която е мястото на престой или пребиваване на лицето, което получава обезщетения или претендира за такива, или в държавата, където се намира институцията длъжник. От бенефициера обаче може да бъде поискано да се завърне в държавата на институцията длъжник, само ако е в състояние да извърши пътуването, без то да навреди на здравето му, като разходите за пътуване и настаняване се поемат от институцията длъжник.
      3.   Когато лице, което получава обезщетения или претендира за такива, или член на неговото семейство има престой или пребивава на територията на държава-членка, а институцията длъжник се намира в бившата югославска република Македония, или на територията на бившата югославска република Македония, а институцията длъжник се намира в държава-членка, административната проверка се извършва по искане на институцията длъжник от институцията по мястото на престой или пребиваване на бенефициера.
      Институцията по мястото на престой или пребиваване изпраща доклад до институцията длъжник, която е поискала административната проверка.
      Институцията длъжник си запазва правото да поиска да бъде извършен преглед на положението на бенефициера от професионалист по неин избор. От бенефициера обаче може да бъде поискано да се завърне в държавата на институцията длъжник, само ако е в състояние да извърши пътуването, без то да навреди на здравето му, като разходите за пътуване и настаняване се поемат от институцията длъжник.
      4.   Една или няколко държави-членки и бившата югославска република Македония могат да се споразумеят за други административни разпоредби, при условие че уведомят Съвета за стабилизиране и асоцииране за това.
      5.   По изключение от принципа за безплатна административна взаимопомощ по член 5, параграф 2 от настоящото решение действителният размер на разходите за проверките, посочени в параграфи 2 и 3 от настоящия член, се възстановява на институцията, към която е било отправено искане да ги извърши, от институцията длъжник, поискала проверките.
      Член 7
      Прилагане на член 118 от споразумението
      Член 118 от споразумението се прилага, ако някоя от страните счита, че другата страна не е спазила задълженията, установени в членове 5 и 6.
      Член 8
      Специални разпоредби за прилагането на законодателството на бившата югославска република Македония
      Съветът за стабилизиране и асоцииране може, ако е необходимо, да установи специални разпоредби за прилагането на законодателството на бившата югославска република Македония в приложение II.
      Член 9
      Административни процедури от съществуващи двустранни споразумения
      Административните процедури, съдържащи се в съществуващи двустранни споразумения между държава-членка и бившата югославска република Македония, могат да продължат да се прилагат, при условие че тези процедури не се отразяват неблагоприятно на установените с настоящото решение права или задължения на съответните лица.
      Член 10
      Споразумения, допълващи процедурите за изпълнението на настоящото решение
      Една или повече държави-членки и бившата югославска република Македония могат да сключват споразумения, предназначени да допълнят административните процедури за изпълнение на настоящото решение, особено във връзка с предотвратяването на измами и грешки и борбата с тях.
      ЧАСТ IV

         ПРЕХОДНИ И ЗАКЛЮЧИТЕЛНИ РАЗПОРЕДБИ

      Член 11
      Преходни разпоредби
      1.   Права съгласно настоящото решение не се придобиват за периода преди датата на влизането му в сила.
      2.   При спазване на параграф 1 право по настоящото решение се придобива, дори когато то се отнася до осигурителен случай, настъпил преди датата на влизането му в сила.
      3.   Всяко обезщетение, което не е било предоставено или е било спряно на основание гражданство или място на пребиваване на съответното лице, по искане на това лице се предоставя или възобновява, считано от датата на влизането в сила на настоящото решение, при условие че правата, въз основа на които преди това са били предоставяни обезщетения, не са породили основание за изплащане на еднократна парична сума.
      4.   Ако посоченото в параграф 3 искане се подаде в срок две години от датата на влизане в сила на настоящото решение, придобитите съгласно настоящото решение права пораждат действие от датата на влизане в сила на настоящото решение и не може да има позоваване на законодателството на която и да е държава-членка или на бившата югославска република Македония относно лишаване от права или погасяването им по давност срещу съответните лица.
      5.   Ако искането, посочено в параграф 3, е подадено след изтичането на две години от датата на влизане в сила на настоящото решение, правата, от които не са били лишени, или правата, които не са погасени по давност, се смятат за възникнали от датата на подаване на искането при спазване на всякакви по-благоприятни разпоредби на законодателството на която и да било държава-членка или бившата югославска република Македония.
      Член 12
      Приложения към настоящото решение
      1.   Приложенията към настоящото решение са неразделна част от него.
      2.   По искане на бившата югославска република Македония приложенията могат да бъдат изменяни с решение на Съвета за стабилизиране и асоцииране.
      Член 13
      Влизане в сила
      Настоящото решение влиза в сила на първия ден от първия месец след датата на публикуването му в Официален вестник на Европейския съюз.

         Съставено в … на ….

               За Съвета за стабилизиране и асоцииране

               Председател

         (1)  ОВ L 84, 20.3.2004 г., стр. 13.

         (2)  ОВ L 124, 20.5.2003 г., стр. 1.

         (3)  ОВ L 166, 30.4.2004 г., стр. 1.

         (4)  ОВ L 284, 30.10.2009 г., стр. 1.

         ПРИЛОЖЕНИЕ I

            СПИСЪК НА СПЕЦИАЛНИТЕ, НЕЗАВИСЕЩИ ОТ ВНОСКИ ПАРИЧНИ ОБЕЗЩЕТЕНИЯ НА БИВШАТА ЮГОСЛАВСКА РЕПУБЛИКА МАКЕДОНИЯ

         …

         ПРИЛОЖЕНИЕ II

            СПЕЦИАЛНИ РАЗПОРЕДБИ ЗА ПРИЛАГАНЕТО НА ЗАКОНОДАТЕЛСТВОТО НА БИВШАТА ЮГОСЛАВСКА РЕПУБЛИКА МАКЕДОНИЯ

         …


title: 2011/586/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Европейската агенция за морска безопасност за финансовата 2009 година#Резолюция на Европейския парламент от 10 май 2011 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за морска безопасност за финансовата 2009 година

text:
               27.9.2011

               BG

               Официален вестник на Европейския съюз

               L 250/181

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Европейската агенция за морска безопасност за финансовата 2009 година
   (2011/586/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за морска безопасност за финансовата 2009 година,

               —

               като взе предвид доклада на Сметната палата относно годишните отчети на Европейската агенция за морска безопасност за финансовата 2009 година, придружен от отговорите на Агенцията (1),

               —

               като взе предвид препоръката на Съвета от 15 февруари 2011 г. (05892/2011 —– C7-0052/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 1406/2002 на Европейския парламент и на Съвета от 27 юни 2002 г. за създаване на Европейска агенция за морска безопасност (3), и по-специално член 19 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол и становището на комисията по транспорт и туризъм (A7-0132/2011),

               1.

               Освобождава от отговорност изпълнителния директор на Европейската агенция за морска безопасност във връзка с изпълнението на бюджета на Агенцията за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за морска безопасност, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 52.

      (2)  ОВ L 248, 16.9.2002 г., стр. 1.

      (3)  ОВ L 208, 5.8.2002 г., стр. 1.

      (4)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2011 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за морска безопасност за финансовата 2009 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за морска безопасност за финансовата 2009 година,

                  —

                  като взе предвид доклада на Сметната палата относно годишните отчети на Европейската агенция за морска безопасност за финансовата 2009 година, придружен от отговорите на Агенцията (1),

                  —

                  като взе предвид препоръката на Съвета от 15 февруари 2011 г. (05892/2011 — C7-0052/2011),

                  —

                  като взе предвид член 276 от Договора за ЕО и член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕО) № 1406/2002 на Европейския парламент и на Съвета от 27 юни 2002 г. за създаване на Европейска агенция за морска безопасност (3), и по-специално член 19 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

                  —

                  като взе предвид член 77 от своя правилник и приложение VI към него,

                  —

                  като взе предвид доклада на комисията по бюджетен контрол и становището на комисията по транспорт и туризъм (A7-0132/2011),

                  А.

                  като има предвид декларацията на Сметната палата, че е получила достатъчна увереност, че годишните отчети за финансовата 2009 година са надеждни и точни и че свързаните с тях операции са законосъобразни и редовни;

                  Б.

                  като има предвид, че на 5 май 2009 г. Парламентът освободи от отговорност изпълнителния директор на Европейската агенция за морска безопасност във връзка с изпълнението на бюджета на Агенцията за финансовата 2008 година (5) и в резолюцията, придружаваща решението за освобождаване от отговорност, Парламентът, наред с другото:

                              —

                              отбеляза, че Агенцията не е изготвила многогодишна работна програма и че работната ѝ програма не е свързана с нейния бюджет за поети задължения,

                              —

                              отбеляза, че както през 2006 и 2007 г., Сметната палата отново е констатирала поемането на правни задължения преди съответните бюджетни задължения,

                              —

                              счита за тревожен факта, че през 2008 г. Сметната палата отново е установила голям брой трансфери на бюджетни кредити (52 през 2008 г. и 32 през 2007 г.);

                  В.

                  като има предвид, че бюджетът на Агенцията за 2009 г. възлизаше на 48 000 000 EUR, което е с 3,8 % по-малко от финансовата 2008 година,

                  1.

                  Приветства факта, че Сметната палата счита отчетите на Агенцията за 2009 г. за надеждни, а свързаните с тях операции като цяло за законосъобразни и редовни.

                  2.

                  Отбелязва, че Агенцията е получила 44 335 000 EUR под формата на бюджетни кредити за поети задължения и 48 300 000 EUR под формата на бюджетни кредити за плащания от бюджета на Съюза за 2009 г.

         Изпълнение

                  3.

                  Приветства Агенцията за това, че през март 2010 г. прие петгодишната си многогодишна работна програма.

                  4.

                  Също така призовава Агенцията да разгледа възможността за въвеждане на диаграма на Гант в планирането на всяка своя оперативна дейност с цел бързо отчитане на времето, което всеки служител посвещава на даден проект и насърчаване използването на подход, ориентиран към постигането на резултати; следователно призовава Агенцията да информира органа по освобождаване от отговорност за мерките, предприети от Агенцията в това отношение.

                  5.

                  Още веднъж призовава Агенцията да представи под формата на таблица, приложена към следващия доклад на Сметната палата, съпоставка между резултатите, постигнати през разглежданата година за освобождаване от отговорност, и тези, постигнати в рамките на предходната финансова година, с цел да се даде възможност на органа по освобождаване от отговорност да направи по-добра оценка на резултатите от дейността на Агенцията през две последователни години.

         Трансфери на бюджетни кредити

                  6.

                  Оценява като тревожен факта, че през 2009 г. Сметната палата отново е установила голям брой трансфери на бюджетни кредити (49 през 2009 г., 52 през 2008 г. и 32 през 2007 г.); съответно настоятелно призовава Агенцията да подобри своето планиране и мониторинг, за да намали броя на бюджетните трансфери.

         Задължения, поети впоследствие

                  7.

                  Призовава Агенцията да намали още повече броя на поеманите впоследствие задължения (т.е. правни задължения, поети преди съответните бюджетни задължения); напомня на Агенцията, че от 2006 г. Сметната палата съобщава за нарушения на член 62, параграф 1 от Рамковия финансов регламент; все пак приветства усилията на Агенцията за подобряване на това положение чрез предоставяне на специално обучение, с цел избягване поемането на правни задължения преди съответните бюджетни задължения.

         Процедура по възлагане на обществени поръчки

                  8.

                  Настоятелно призовава Агенцията да прилага правилно процедурите за възлагане на обществени поръчки; отбелязва със задоволство, че в годишния доклад за 2009 г. Агенцията е включила отделно приложение за процедурите на договаряне, с цел информиране на бюджетния орган.

         Човешки ресурси

                  9.

                  Отбелязва недостатъци в процедурите за подбор на персонал, които излагат на риск прозрачността на тези процедури; съответно настоятелно призовава Агенцията да отстрани настоящите слабости, а именно: незачитането на анонимността на кандидатите, попълващи писмени тестове, липсата на съответствие с предварително определените критерии, както и несъгласуваност на критериите за кандидатите от краткия списък.

         Вътрешен одит

                  10.

                  Припомня, че изпълнителният директор на Агенцията предоставя съдържанието на всички препоръки от вътрешните одити, извършвани от вътрешния одитор, в съответствие със задължението му за докладване пред органа по освобождаване от отговорност чрез представяне на резюме от доклада на службата за вътрешен одит.

                  11.

                  Признава, че службата за вътрешен одит извърши одит на управлението на корабния флот по отношение на готовността в случай на замърсяване, за да се оценят целесъобразността и ефективността на системата за вътрешен контрол по отношение на готовността при замърсяване с нефт и системата за реагиране; призовава Агенцията да изпълни бързо препоръките на службата за вътрешен одит, определени като „много важни“; подчертава по-специално необходимостта от:

                              —

                              осигуряване на стратегическо планиране и наблюдение на заинтересованите страни, свързани с работата на Агенцията, чрез извършване на преглед на остатъчните рискове от замърсяване с нефт,

                              —

                              изпълнение на административните процедури,

                              —

                              анализ на възможните варианти за управление на оборудването и оценка на неговото финансово и оперативно въздействие,

                              —

                              документиране на решенията за мобилизиране на плавателни съдове.

                  12.

                  Признава също така, че службата за вътрешен одит извърши одит на последващите действия във връзка с изпълнението на плана за действие; отбелязва, че препоръките на службата за вътрешен одит, които все още не са изпълнени от Агенцията, включват изготвяне на: вътрешна оценка на риска; списък на съществуващите вътрешни процедури, пътна карта за разработването и прилагането на останалите процедури, регистриране на процедурите за допускане на изключения и преглед на системата за вътрешен контрол.

                  13.

                  Приветства инициативата на Агенцията за въвеждане през 2008 г. на функция по вътрешен одит (структура за вътрешен одит — IAC), която е предназначена за осигуряване на подкрепа и консултации за изпълнителния директор на Агенцията, както и за управление на вътрешния контрол, оценката на риска и вътрешния одит; отбелязва, че Агенцията не използва структурата за вътрешен одит през цялото време, а я споделя с Агенцията на Общността за контрол на рибарството (CFCA); за тази цел признава, че на 17 юни 2008 г. Агенцията и CFCA подписаха споразумение за ниво на обслужване; счита, че тази споделена услуга представлява добра практика, която трябва да бъде подкрепена и от други агенции.

                  14.

                  По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 10 май 2011 г. (6) относно резултатите от дейността, финансовото управление и контрола на агенциите.

         (1)  ОВ C 338, 14.12.2010 г., стр. 52.

         (2)  ОВ L 248, 16.9.2002 г., стр. 1.

         (3)  ОВ L 208, 5.8.2002 г., стр. 1.

         (4)  ОВ L 357, 31.12.2002 г., стр. 72.

         (5)  ОВ L 252, 25.9.2010 г., стр. 169.

         (6)  Приети текстове, P7_TA(2011)0163 (вж. страница 269 от настоящия брой на Официален вестник).


title: Решение на Комисията от 4 май 2011 година за създаване на Европейска консултативна група по ИТС

text:
               5.5.2011

               BG

               Официален вестник на Европейския съюз

               C 135/3

         РЕШЕНИЕ НА КОМИСИЯТА
   от 4 май 2011 година
   за създаване на Европейска консултативна група по ИТС
   2011/C 135/03
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2010/40/ЕС на Европейския парламент и на Съвета от 7 юли 2010 година относно рамката за внедряване на интелигентните транспортни системи в областта на автомобилния транспорт и за интерфейси с останалите видове транспорт (1), и по-специално член 16 от нея,
   като има предвид, че:

               (1)

               В член 16 от Директива 2010/40/ЕС се изисква Комисията да създаде Европейска консултативна група по ИТС, с която да се консултира относно търговските и техническите аспекти на внедряването и използването на ИТС в Съюза.

               (2)

               Следователно е необходимо да се учреди експертна група в областта на интелигентните транспортни системи и да се определят задачите и структурата ѝ.

               (3)

               Европейската консултативна група по ИТС следва да съветва Комисията относно търговските и техническите аспекти на внедряването и използването на ИТС в Съюза.

               (4)

               Европейската консултативна група по ИТС следва да се състои от представители на високо равнище на съответни доставчици на ИТС услуги, асоциации на ползватели, транспортни оператори и оператори на съоръжения, производствения сектор, социални партньори, професионални организации, местни органи на власт и други имащи отношение форуми.

               (5)

               Правилата относно разкриването на информация от страна на членовете на Европейската консултативна група по ИТС следва да бъдат определени.

               (6)

               Личните данни следва да бъдат обработвани в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (2).

               (7)

               Целесъобразно е да се определи срок за прилагането на настоящото решение. Комисията ще прецени своевременно необходимостта от евентуално удължаване на посочения срок,

         РЕШИ:
   Член 1
   Предмет
   С настоящото се създава експертна група по интелигентните транспортни системи, наричана по-долу „Европейска консултативна група по ИТС“.
   Член 2
   Задачи
   Задачите на Европейската консултативна група по ИТС са:

               а)

               да подпомага Комисията при изготвянето на спецификации, които да се приемат като делегирани актове съгласно Директивата относно ИТС, като по-специално предоставя становище относно свързаните с тях търговски и технически аспекти;

               б)

               да наблюдава развитието на политиката в областта на ИТС и да съветва и дава насоки на Комисията относно всички други въпроси (косвено свързани със спецификациите), във връзка с внедряването и използването на ИТС в Съюза;

               в)

               да осигури обмен на опит и добри практики във връзка с внедряването и експлоатацията на ИТС.

         Член 3
   Консултации
   Комисията може да се консултира с Европейската консултативна група по ИТС по всички въпроси, свързани с внедряването и използването на ИТС в Съюза, като същевременно насърчава нейните членове да предлагат допълнителни теми за обсъждане.
   Член 4
   Членство и назначаване
   1.   Европейската консултативна група по ИТС се състои от 25 членове.
   2.   Членовете са:

               —

               индивидуално назначени, за да изразяват общия интерес на заинтересованите страни в определена област на политика; те не са представители на никоя отделна заинтересована страна,
               или

               —

               организации в широк смисъл, включително дружества, асоциации, неправителствени организации, синдикати, университети, изследователски институти, агенции на Съюза, органи на Съюза и международни организации.

         3.   Членовете се назначават от Генералния директор на ГД „Мобилност и транспорт“ измежду специалисти или организации, които представляват заинтересованите страни, изброени в член 16 от Директива 2010/40/ЕС, с компетентност в областите по член 2 и член 3, и които са отговорили на поканата за представяне на кандидатури.
   4.   Членовете се назначават за срок от три години. Те остават на поста си до изтичане на мандата. Мандатът може да бъде подновяван.
   5.   Комисията или нейните служби изготвят списък с подходящи резервни кандидати, от който могат да се назначават подходящи заместници. Преди да включат имената на кандидатите в списъка Комисията или нейните служби искат тяхното съгласие.
   6.   Членовете, които вече не са способни да участват ефективно в обсъжданията на Европейската консултативна група по ИТС, които подадат оставка или не отговарят на условията, определени в параграф 3 от настоящия член или в член 339 от Договора за функционирането на Европейския съюз, могат да бъдат заместени за остатъка от мандата им.
   7.   Имената на членовете се публикуват в Регистъра на експертните групи на Комисията и други сходни организми (наричан по-долу „Регистърът“) (3).
   8.   Личните данни се събират, обработват и публикуват в съответствие с Регламент (ЕО) № 45/2001.
   Член 5
   Дейност
   1.   Европейската консултативна група по ИТС се председателства от представител на Комисията.
   2.   Със съгласието на службите на Комисията Европейската консултативна група по ИТС може да създава подгрупи, които да разглеждат конкретни въпроси въз основа на предоставен от Европейската консултативна група по ИТС мандат. Тези подгрупи се разпускат веднага след изпълнението на мандата им.
   3.   В специални случаи представителят на Комисията може да покани външни експерти със специфични знания по въпрос от дневния ред да участват в работата на Европейската консултативна група по ИТС или на подгрупа. Освен това представителят на Комисията може да предоставя на лица или организации статут на наблюдател.
   4.   Членовете на експертни групи и техните представители, както и поканените експерти и наблюдатели, спазват задълженията за професионална тайна, както са определени в Договорите и в правилата за тяхното прилагане, както и правилата за сигурност на Комисията относно защитата на класифицирана информация на ЕС съгласно приложението към Решение 2001/844/ЕО, ЕОВС, Евратом на Комисията (4). При неспазване на тези задължения Комисията може да предприеме съответните мерки.
   5.   Заседанията на експертните групи и подгрупи се провеждат в помещения на Комисията. Комисията осигурява секретарските услуги. Други служители на Комисията, проявяващи интерес към разискванията, могат да участват в заседанията на Европейската консултативна група по ИТС и нейните подгрупи.
   6.   Европейската консултативна група по ИТС приема свой процедурен правилник въз основа на стандартния процедурен правилник за експертните групи.
   7.   Комисията публикува съответната информация за извършваните от Европейската консултативна група по ИТС дейности, като я включва в регистъра или чрез връзка от регистъра към специализиран уебсайт.
   Член 6
   Разходи за участие в заседанията
   1.   Участниците в дейностите на Европейската консултативна група по ИТС не получават възнаграждение за извършените от тях услуги.
   2.   Пътните и дневните разходи на участниците в дейностите на Европейската консултативна група по ИТС се възстановяват от Комисията в съответствие с действащите в Комисията разпоредби.
   3.   Посочените разходи се възстановяват в рамките на наличния бюджет, предоставен според годишната процедура за разпределение на средствата.
   Член 7
   Прилагане
   Настоящото решение се прилага до 27 август 2017 г.

      Съставено в Брюксел на 4 май 2011 година.

            За Комисията

            Председател

         José Manuel BARROSO

      (1)  ОВ L 207, 6.8.2010 г., стр. 1.

      (2)  ОВ L 8, 12.1.2001 г., стр. 1.

      (3)  Членове, които не желаят имената им да бъдат оповестявани, могат да поискат изключение от това правило. Искането за неоповестяване на името на член на експертна група ще се приеме за оправдано, когато публикуването може да застраши неговата/нейната сигурност и неприкосновеност или неоснователно засяга неговия/нейния личен живот.

      (4)  Решение 2001/844/ЕО, ЕОВС, Евратом на Комисията от 29 ноември 2001 г. за изменение на нейния процедурен правилник (ОВ L 317, 3.12.2001 г., стр. 1).


title: Решение на Съвета от 23 януари 2017 година за назначаване на член и заместник-член от Словакия и Обединеното кралство в управителния съвет на Европейската агенция за безопасност и здраве при работа

text:
               27.1.2017

               BG

               Официален вестник на Европейския съюз

               C 27/4

         РЕШЕНИЕ НА СЪВЕТА
   от 23 януари 2017 година
   за назначаване на член и заместник-член от Словакия и Обединеното кралство в управителния съвет на Европейската агенция за безопасност и здраве при работа
   (2017/C 27/04)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (1), и по-специално член 8 от него,
   като взе предвид списъка на кандидатите, представени на Съвета от правителствата на държавите членки и от организациите на работниците и служителите и на работодателите,
   като взе предвид списъците на членовете и заместник-членовете на Консултативния комитет за безопасност и здраве на работното място,
   като има предвид, че:

               (1)

               С решението си от 17 октомври 2016 г. (2) Съветът назначи членовете и заместник-членовете на управителния съвет на Европейската агенция за безопасност и здраве при работа за периода от 8 ноември 2016 г. до 7 ноември 2019 г.

               (2)

               Правителството на Словакия представи кандидатура за заемане на една длъжност.

               (3)

               Организацията на работодателите BUSINESSEUROPE представи кандидатура за заемане на една длъжност,

         ПРИЕ НАСТОЯЩОТО РЕШЕНИЕ:
   Член 1
   Назначават се за член и заместник-член на управителния съвет на Европейската агенция за безопасност и здраве при работа за периода до 7 ноември 2019 г.:
   I.   ПРЕДСТАВИТЕЛИ НА ПРАВИТЕЛСТВАТА

               Държава

               Член

               Заместник-член

               Словакия

               г-жа Lucia SABOVÁ DANKOVÁ

   II.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Член

               Заместник-член

               Обединено кралство

               г-н Terry WOOLMER

         Член 2
   Членовете и заместник-членовете, чиито кандидатури все още не са представени, се назначават от Съвета на по-късна дата.
   Член 3
   Настоящото решение влиза в сила в деня на приемането му.

      Съставено в Брюксел на 23 януари 2017 година.

            За Съвета

            Председател

         R. GALDES

      (1)  ОВ L 216, 20.8.1994 г., стр. 1.

      (2)  Решение на Съвета от 17 октомври 2016 г. за назначаване на членове и заместник-членове на управителния съвет на Европейската агенция за безопасност и здраве при работа (ОВ C 386, 20.10.2016 г., стр. 3).


title: 2012/552/ЕС, Евратом: Решение на Европейския парламент от 10 май 2012 година относно освобождаването от отговорност за изпълнението на бюджета на Изпълнителната агенция за трансевропейската транспортна мрежа за финансовата 2010 година

text:
               17.10.2012

               BG

               Официален вестник на Европейския съюз

               L 286/96

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност за изпълнението на бюджета на Изпълнителната агенция за трансевропейската транспортна мрежа за финансовата 2010 година
   (2012/552/ЕС, Евратом)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид окончателните годишни отчети на Европейския съюз за финансовата 2010 година (COM(2011) 473 – C7-0256/2011) (2),

               —

               като взе предвид годишните отчети на Изпълнителната агенция за трансевропейската транспортна мрежа за финансовата 2010 година,

               —

               като взе предвид доклада на Комисията относно последващите мерки към освобождаването от отговорност във връзка с изпълнението на бюджета за финансовата 2009 година (COM(2011) 736) и работните документи на службите на Комисията, придружаващи този доклад (SEC(2011) 1350 и SEC(2011) 1351),

               —

               като взе предвид годишния доклад на Комисията до органа по освобождаването от отговорност във връзка с изпълнението на бюджета, относно вътрешните одити, проведени през 2010 година (COM(2011) 643) и работния документ на службите на Комисията, придружаващ същия доклад (SEC(2011) 1189),

               —

               като взе предвид доклада на Сметната палата относно годишните отчети на Изпълнителната агенция за трансевропейската транспортна мрежа за финансовата 2010 година, придружен от отговорите на Агенцията (3),

               —

               като взе предвид декларацията за достоверност относно надеждността и точността на отчетите (4), както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на Европейския съюз за финансовата 2010 година,

               —

               като взе предвид препоръката на Съвета от 21 февруари 2012 г. относно освобождаването на изпълнителните агенции от отговорност във връзка с изпълнението на бюджета за финансовата 2010 година (06084/2012 – C7-0052/2012), и като отбелязва, че Обединеното кралство, Нидерландия и Швеция за първи път отказаха да препоръчат освобождаването от отговорност във връзка с изпълнението на бюджета,

               —

               като взе предвид членове 317, 318 и 319 от Договора за функционирането на Европейския съюз, както и член 106а от Договора за Евратом,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 55, 145, 146 и 147 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (6), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 66, първа и втора алинея от него,

               —

               като взе предвид Решение 2007/60/ЕО на Комисията от 26 октомври 2006 г. за създаване на Изпълнителна агенция за трансевропейската транспортна мрежа, съгласно Регламент (ЕО) № 58/2003 на Съвета (8),

               —

               като взе предвид член 76 и приложение VI към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A7-0098/2012),

               A.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програми и съгласно член 317 от Договора за функционирането на Европейския съюз тя извършва това на своя собствена отговорност, в сътрудничество с държавите-членки, в съответствие с принципа на стабилното финансово управление,

               1.

               Освобождава от отговорност директора на Изпълнителна агенция за трансевропейската транспортна мрежа във връзка с изпълнението на бюджета на Агенцията за финансовата 2010 година.

               2.

               Представя своите забележки в резолюцията, която е неразделна част от решенията относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел III – Комисия и изпълнителни агенции.

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел III – Комисия, както и резолюцията, която е неразделна част от тези решения, на директора на Изпълнителната агенция за трансевропейската транспортна мрежа, на Съвета, Комисията, Съда на Европейския съюз и Сметната палата, и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 366, 15.12.2011 г., стр. 75.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.

      (6)  ОВ L 11, 16.1.2003 г., стр. 1.

      (7)  ОВ L 297, 22.9.2004 г., стр. 6.

      (8)  ОВ L 32, 6.2.2007 г., стр. 88.


title: Решение, взето с общо съгласие на представителите на правителствата на държавите-членки от 11 декември 2006 година относно местонахождението на седалището на Европейския институт за равенство на половете

text:
Важна правна забележка

|

42006D0996

Официален вестник n° L 403 , 30/12/2006 стр. 0061 - 0061

		Решение, взето с общо съгласие на представителите на правителствата на държавите-членкиот 11 декември 2006 годинаотносно местонахождението на седалището на Европейския институт за равенство на половете(2006/996/ЕО)ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ,като взеха предвид член 289 от Договора за създаване на Европейската общност,като имат предвид, че:(1) Създаването на Европейски институт за равенство на половете се предвижда въз основа на предложението, представено от Комисията на 10 март 2005 г., изменено с нейно предложение от 8 май 2006 г.(2) Следва да се определи местонахождението на седалището на този институт,РЕШИХА:Член 1Европейският институт за равенство на половете е със седалище във Вилнюс.Член 2Настоящото решение се публикува в Официален вестник на Европейския съюз и поражда действие от датата на влизане в сила на регламента на Европейския парламент и Съвета за създаване на Европейски институт за равенство на половете.Съставено в Брюксел на 11 декември 2006 година.ПредседателE. Tuomioja--------------------------------------------------


title: Решение на Съвета от 29 май 2006 година за сключване от страна на Европейската общност на Договора за създаване на Енергийна общност

text:
Важна правна забележка

|

32006D0500

Официален вестник n° L 198 , 20/07/2006 стр. 0015 - 0017

		20060529Решение на Съветаот 29 май 2006 годиназа сключване от страна на Европейската общност на Договора за създаване на Енергийна общност(2006/500/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 47, параграф 2 и членове 55, 83, 89, 95, 133 от него и член 175, във връзка с член 300, параграф 2, първа алинея, първо изречение, и член 300, параграф 3, втора алинея, от него,като взе предвид предложението на Комисията,като взе предвид становището на Европейския парламент [1],като има предвид, че:(1) В съответствие с решение на Съвета от 17 май 2004 г. Комисията води преговори за сключването на Договор за създаване на Енергийна общност с Република Албания, Република България, Босна и Херцеговина, Република Хърватска, Бивша югославска република Македония, Република Черна гора, Румъния, Република Сърбия и Мисията на ООН за временна администрация на Косово (UNMIK) (съгласно Резолюция 1244 на Съвета за сигурност на Организация на обединените нации), с цел да се създаде обща организация на енергийния пазар в Югоизточна Европа.(2) В съответствие с решение на Съвета от 17 октомври 2005 г. Договорът за създаване на Енергийна общност беше подписан от името на Общността на 25 октомври 2005 г.(3) Договорът за създаване на Енергийна общност предвижда създаването на общ пазар на природен газ и на електроенергия в Югоизточна Европа, който ще създаде устойчива регулаторна и търговска рамка, способна да привлече инвестиции в газопреносните мрежи и мрежите за производство и пренос на електроенергия, така че всички страни да имат достъп до стабилно снабдяване с газ и електроенергия, което е от основно значение за икономическото развитие и социалната стабилност. Той позволява да се изгради правна рамка за добро функциониране на енергийния пазар в региона, включително по въпроси като управление на претоварването, трансгранични потоци, енергийни борси и др. Целта е да се постигне високо ниво на снабдяване с газ и електроенергия за всички граждани, основаващо се на задължения на обществените услуги, както и да се осигури икономически и социален прогрес и висока степен на заетост.(4) "Дневният ред от Солун за Западните Балкани: към европейската интеграция", одобрен от Европейския съвет през юни 2003 г. има за цел по-нататъшното укрепване на привилегированите връзки между Европейския съюз и Западните Балкани. Като създава благоприятни икономически условия и като налага изпълнението на достиженията на правото на Общността, Договорът за създаване на Енергийна общност спомага за икономическата интеграция да другите страни по посочения договор.(5) Договорът за създаване на Енергийна общност укрепва стабилността на снабдяването на страните по посочения договор, като свързва Гърция с пазарите на газ и електроенергия на континенталната част на Европейския съюз и като насърчава свързването на Западните Балкани с газовите находища в областта на Каспийско море, Северна Африка и Близкия изток.(6) Договорът за създаване на Енергийна общност спомага развитието на конкуренцията на енергийния пазар в по-голям мащаб и оползотворяването на икономиите, произтичащи от по-големия мащаб.(7) Договорът за създаване на Енергийна общност подобрява състоянието на околната среда, що се отнася до газ и електроенергия, като насърчава енергийната ефективност и възобновяемите енергийни източници.(8) При особени обстоятелства например нарушения в снабдяването на енергийната мрежа е необходимо да се осигури стабилно и непрекъснато снабдяване в рамките на Енергийната общност. Договорът за създаване на Енергийна общност предвижда механизъм за взаимопомощ, който може да сведе до минимум ефектите от сривове, по-специално на територията на договарящите се страните.(9) Договорът за създаване на Енергийна общност дава възможност на граничните държави, като например Молдова, да участват като наблюдатели към Енергийната общност.(10) Следователно е необходимо да се одобри Договорът за създаване на Енергийна общност.(11) Енергийната общност има правомощия за вземане на самостоятелни решения. Европейската общност има двама представители в Съвета на министрите и в постоянната група на високо ниво, създадена с Договора за създаване на Енергийна общност. За целите на организацията трябва да бъдат приети правила и процедури, валидни за институциите на Енергийната общност, за представителството на Европейската общност, както и за определяне и изразяване на позицията на Европейската общност.(12) Що се отнася до решенията на Енергийната общност с правни последици, Съветът определя позицията на Европейската общност съгласно член 300, параграф 2, втора алинея от Договора за създаване на Европейската общност.(13) Държавите-членки, пряко заинтересовани от дял III от договора за създаване на Енергийна общност, трябва да играят съществена роля в изпълнението на целите на Енергийната общност. Следователно е необходимо, без това да противоречи на действащите процедури на Договора за създаване на Европейската общност, да се постигне активното участие на тези държави-членки в процеса на взимане на решения и пълната им подкрепа за мерките, които ще бъдат приети по силата на дял III.(14) Подходящо е да се определят правилата за случаите, в които един представител на Съвета или на Комисията следва да изразява позицията на Европейската общност.(15) Подходящо е да се определи специфична процедура за прилагането на клауза за вътрешна ревизия, предвидена в член 100, i), iii) и iv) от Договора за създаване на Енергийна общност,РЕШИ:Член 11. Договорът за създаване на Енергийна общност е одобрен от името на Европейската общност.2. Текстът на Договора за създаване на Енергийна общност е приложен към настоящото решение.Член 2Председателят на Съвета определя лицето, което е упълномощено да посочи лицето, оправомощено да нотифицира от името на Европейската общност акта за одобрение, предвиден в член 1, параграф 1, пред Генералния секретар на Съвета, в качеството му на депозитар на Договора за създаване на Енергийна общност, по силата на член 105 от него, за да изрази съгласието на Общността да се обвърже.Член 31. Европейската общност е представена в Съвета на министрите и в постоянната група на високо ниво, създадена с Договора за създаване на Енергийна общност от:а) един представител на Съвета, определен от държавата-членка, която председателства Съвета. Когато тази държава-членка определи за представител на Съвета лице от някоя от държавите-членки, пряко заинтересовани от дял III от Договора за създаване на Енергийна общност, тя определя система за ротация между тези държави-членки; иб) един представител на Комисията.2. Един представител на Комисията е заместник-председател в Съвета на министрите и в постоянната група на високо ниво.3. Един представител на Комисията представлява Европейската общност в регулаторния съвет и във форума, създадени с Договора за създаване на Енергийна общност.Член 41. Позицията на Европейската общност в Съвета на министрите, постоянната група на високо ниво и регулаторния съвет по отношение на решенията, посочени в член 76 от Договора за създаване на Енергийна общност съгласно членове 82, 84, 91, 92, 96 и 100 от него, имащи правни последици, се приема от Съвета съгласно действащите разпоредби от Договора за създаване на Европейската общност.2. По отношение на решенията на Енергийната общност, навлизащи в обхвата на дял III от Договора за създаване на Енергийна общност, които са приложими на територията на една или повече държави-членки, позициите, одобрени по силата на параграф 1 не могат да излизат от рамките на достиженията на правото на Общността.3. По отношение на решенията на Енергийната общност, навлизащи в обхвата на дял IV от Договора за създаване на Енергийна общност, които са приложими на териториите, на които е в сила Договорът за създаване на Европейската общност при посочени там условия, позициите, одобрени по силата на параграф 1, не могат да излизат от рамките на достиженията на правото на Общността. Все пак позициите, одобрени по силата на параграф 1, могат да излязат от рамките на достиженията на правото на Общността по отношение на глава IV от посочения дял в случай на особени обстоятелства.4. Без това да противоречи на действащите процедури от Договора за създаване на Европейската общност, преди да внесе предложение за мярка по дял III от Договора за създаване на Енергийна общност, Комисията се консултира подобаващо с държавите-членки, пряко заинтересовани от това предложение.5. Европейският парламент незабавно и подробно е информиран за всяко решение на Съвета, прието по силата на параграф 1, касаещо позиция на Общността в Съвета на министрите, постоянната група на високо ниво и регулаторния съвет.6. Позициите, които заема Европейската общност в институциите на Енергийната общност, гарантират, че Енергийната общност няма да приеме нито една мярка, имаща правни последици, които:- влизат в конфликт с която и да е част от достиженията на правото на Общността;- създават каквато и да било дискриминация между държавите-членки, или- вредят на правомощията или на правата на някоя държава-членка на ЕС по отношение на определянето на условията за експлоатация на нейните енергийни ресурси, избора между различните енергийни източници и общата структура на нейното енергоснабдяване.7. Позициите, които Европейската общност изразява в регулаторния съвет, се определят, след като бъде консултирана групата на европейските регулатори за газ и електроенергия съгласно Решение 2003/796/ЕО на Комисията от 11 ноември 2003 г. относно създаването на европейска група на регулаторите на електроенергия и природен газ [2].Член 51. Процедурата по параграф 2 се прилага, преди да бъде взето решение от Европейската общност, съгласно член 4, параграф 1, относно решенията, приети от Енергийната общност по силата на член 100, i), iii) и iv) от Договора за създаване на Енергийна общност.2. Съветът, по препоръка на Комисията, като действа съгласно разпоредбите в сила от Договора за създаване на Европейската общност, упълномощава Комисията да участва в обсъжданията в рамките на институциите на Енергийната общност. Комисията провежда тези обсъждания, като се консултира със специален комитет, определен от Съвета да ѝ помага в тази задача, и в рамките на директивите, които Съветът може да ѝ адресира.Член 61. Без да се засяга параграф 2, позицията на Европейската общност се изразява от представителя на Комисията в институциите на Енергийната общност.2. В Съвета на министрите позицията на Европейската общност се изразява от представителя на Съвета, що се отнася до решенията, взети по силата на член 92 от Договора за създаване на Енергийна общност.Член 7Три години след влизането в сила на настоящото решение Комисията внася в Европейския парламент и в Съвета доклад за натрупания опит в изпълнение на настоящото решение, и внася, ако е необходимо, предложение за предприемане на нови мерки.Член 8Настоящото решение се публикува в Официален вестник на Европейския съюз.Съставено в Брюксел на 29 май 2006 година.За СъветаПредседателM. Bartenstein[1] Становище от 18 май 2005 г. (все още непубликувано в Официален вестник)[2] ОВ L 296, 14.11.2003 г., стр. 34.--------------------------------------------------


title: 2012/263/ЕС: Решение на Съвета от 14 май 2012 година за назначаване на член и заместник-член от Германия в Комитета на регионите

text:
               22.5.2012

               BG

               Официален вестник на Европейския съюз

               L 131/5

         РЕШЕНИЕ НА СЪВЕТА
   от 14 май 2012 година
   за назначаване на член и заместник-член от Германия в Комитета на регионите
   (2012/263/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Германия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-жа Uta-Maria KUDER се освободи едно място за член на Комитета на регионите.

               (3)

               След назначаването на г-н Detlef MÜLLER за член на Комитета на регионите ще се освободи едно място за заместник-член,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за член:

                           —

                           г-н Detlef MÜLLER, Mitglied des Landtages Mecklenburg-Vorpommern,

                     както и

               б)

               за заместник-член:

                           —

                           г-н Andreas TEXTER, Mitglied des Landtages Mecklenburg-Vorpommern.

         Член 2
   Настоящото решение влиза в сила в деня на приемането му.

      Съставено в Брюксел на 14 май 2012 година.

            За Съвета

            Председател

         M. GJERSKOV

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.